CELEX: C2007/042/42
Language: sl
Date: 2007-02-24 00:00:00
Title: Zadeva T-369/06: Tožba, vložena 7. decembra 2006 — Holland Malt proti Komisiji

24.2.2007   
            
            
               SL
            
            
               Uradni list Evropske unije
            
            
               C 42/23
            
         Tožba, vložena 7. decembra 2006 — Holland Malt proti Komisiji
   (Zadeva T-369/06)
   (2007/C 42/42)
   Jezik postopka: angleščina
   Stranki
   
      Tožeča stranka: Holland Malt BV (Lieshout, Nizozemska) (zastopnika: O.W. Brouwer in D. Mes, lawyers)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Razglasiti za nične, delno ali v celoti, člene 1, 2, 3 in 4 izpodbijane odločbe;
            
         
               —
            
            
               naložiti stroške postopka toženi stranki;
            
         
               —
            
            
               izvesti vse ukrepe, za katere Sodišče prve stopnje meni, da so primerni.
            
         Tožbeni razlogi in bistvene trditve
   Tožeča stranka predlaga razglasitev ničnosti Odločbe Komisije C(200) 4196 končna (1) z dne 26. septembra 2006, s katero je Komisija razglasila, da je subvencija, ki jo je Nizozemska pogojno dodelila tožeči stranki, državna pomoč, nezdružljiva s skupnim trgom.
   Tožeča stranka izpodbija pravilnost ugotovitve Komisije, da je subvencija državna pomoč, nezdružljiva s skupnim trgom in zatrjuje, da je Komisija kršila člen 87 ES in številna načela prava Skupnosti. Te kršitve se nanašajo na naslednje:
   
               1)
            
            
               Kršitev člena 87(1) ES glede tega, da ni ugotovila, da je subvencija državna pomoč v smislu tega člena in glede napačne razlage in napačne uporabe sodne prakse Skupnosti;
            
         
               2)
            
            
               Kršitev člena 87(3) ES glede na:
               
                           a)
                        
                        
                           Napačno razlago in napačno uporabo Smernic Skupnosti (2) o državni pomoči v kmetijskem sektorju;
                        
                     
                           b)
                        
                        
                           Neustrezno tehtanje med pozitivnimi vplivi subvencije in njenim vplivom na trgovinske pogoje znotraj Skupnosti;
                        
                     
                           c)
                        
                        
                           Nepravilno oceno in ugotovitev glede vpliva subvencije na zmogljivosti industrije slada;
                        
                     
                           d)
                        
                        
                           Neupoštevanje dogodkov in dogajanj med tem, ko je nizozemska vlada pogojno odobrila subvencijo in ko je Komisija sprejela izpodbijano odločbo;
                        
                     
         
               3)
            
            
               Kršitev načela dobrega upravljanja, ko pri dodelitvi subvencije ni primerno raziskala vseh vpletenih vidikov in interesov, vključno z dogodki in dogajanji med tem, ko je nizozemska vlada pogojno odobrila subvencijo in ko je Komisija sprejela izpodbijano odločbo
            
         
               4)
            
            
               Kršitev obveznosti obrazložitve, kot je določena v členu 253 ES.
            
         
      (1)  C 14/2005 (prej N 149/2004) Holland Malt BV.
   
      (2)  Smernice Skupnosti o državni pomoči v kmetijskem sektorju (UL 2000, C 28, str. 2).